മുനിസിപ്പല് നിയമലംഘനങ്ങള്ക്കുള്ള പിഴയില് ഇളവ് നല്കാന് രാജാവിെന്റ ഉത്തരവ് റിയാദ്: സൗദി അറേബ്യയില് മുനിസിപ്പല് നിയമലംഘനങ്ങള്ക്കുള്ള പിഴയില് ഇളവ് നല്കാന് സൗദി ഭരണാധികാരി സല്മാന് രാജാവിെന്റ ഉത്തരവ്. ആദ്യ പടിയായി രാജാവിെന്റ രാജകീയ ഉത്തരവ് അനുസരിച്ച് നിയമം ലംഘിക്കുന്നവര്ക്ക് തെറ്റ് ആവര്ത്തിക്കരുതെന്ന് മുന്നറിയിപ്പ് നോട്ടീസ് നല്കും. മുന്നറിയിപ്പ് അവഗണിക്കുകയോ അല്ലെങ്കില് ലംഘനം ആവര്ത്തിക്കുകയോ ചെയ്താല് നിയമലംഘകന് പിഴ ചുമത്തും. ഇളവിന് പരിഗണിക്കുന്ന നിയമലംഘനങ്ങള് ഉത്തരവില് പറയുന്നുണ്ട്. ലംഘനം ഗുരുതരമായ ഒന്നായിരിക്കരുത്, ലംഘകന് മുമ്ബ് നടത്തിയ ലംഘനങ്ങളില് ഒന്നായിരിക്കരുത്, ലംഘനത്തിെന്റ ഫലമായുണ്ടാകുന്ന ആഘാതം മറ്റുള്ളവരെ ബാധിക്കരുത് തുടങ്ങിയവ ഇളവ് ലഭിക്കാന് കാരണമാകും. നിയമലംഘനം ആവര്ത്തിക്കരുതെന്ന നിര്ദേശത്തോടെ നിയമലംഘകന് രേഖാമൂലം മുന്നറിയിപ്പ് നല്കാന് മുനിസിപ്പാലിറ്റികള്ക്കു നിര്ദേശം നല്കിയിട്ടുണ്ട്. വ്യാപാരികള്ക്കും നിക്ഷേപകര്ക്കും ഗുണകരമാകും ഈ ഇളവ് എന്ന് വിദഗ്ധര് ചൂണ്ടിക്കാട്ടുന്നു.